Държавен вестник, бр. 106, 2014 г., стр. 25

БРОЙ  106	
Д Ъ Р Ж А В Е Н  В Е С Т Н И К 	
СТР.  25  
ПОСТАНОВЛЕНИЕ № 424 
ОТ 18 ДЕКЕМВРИ 2014 Г.
за одобряване на вътрешнокомпенсирани 
промени на утвърдените разходи по области 
на политики/бюджетни програми по бюджета 
на Министерството на правосъдието за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява промени на утвърдените 
разходи по области на политики/бюджетни 
програми по бюджета на Министерството на 
правосъдието за 2014 г., както следва:
1. намаляване на утвърдените разходи 
по „Политика в областта на правосъдие-
то“, бюджетна програма „Правна рамка за 
функционирането на съдебната система“ с 
1 000 000 лв.;
2. увеличаване на утвърдените разходи 
по „Политика в областта на изпълнение на 
наказанията“ с 1 000 000 лв., както следва:
а) по бюджетна програма „Затвори – изо-
лация на правонарушителите“ с 500 000 лв.;
б) по бюджетна програма „Следствени 
арести и пробация“ с 500 000 лв.
Чл. 2. Министърът на правосъдието да 
извърши съответните промени по бюджета на 
Министерството на правосъдието за 2014 г. и 
да уведоми министъра на финансите. 
Заключителни разпоредби
§ 1. Постановлението се приема на осно-
вание чл. 109, ал. 1 от Закона за публичните 
финанси и чл. 78, ал. 1 от Закона за държав-
ния бюджет на Република България за 2014 г.
§ 2. Изпълнението на постановлението се 
възлага на министъра на правосъдието.
§ 3. Постановлението влиза в сила от 
17 декември 2014 г.
За министър-председател: 
Томислав Дончев
За главен секретар на Министерския съвет:  
Веселин Даков
8979
ПОСТАНОВЛЕНИЕ № 425 
ОТ 18 ДЕКЕМВРИ 2014 Г.
за одобряване на допълнителни трансфери за 
покриване на неизпълнението на приходите 
по бюджета на съдебната власт за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителен транс-
фер в размер до 16 500 000 лв. по бюджета 
на съдебната власт за 2014 г. за покриване на 
неизпълнението на приходите по бюджета на 
съдебната власт. 
(2) Трансферът по ал. 1 да се осигури за 
сметка на икономии в разходите/трансферите 
по централния бюджет за 2014 г.
Чл. 2. Висшият съдебен съвет да извърши 
съответните промени по бюджета на съдеб-
ната власт за 2014 г. и да уведоми министъра 
на финансите. 
Чл. 3. Министърът на финансите да из-
върши съответните промени по централния 
бюджет за 2014 г. 
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси във връзка с чл. 361, ал. 4 от Закона 
за съдебната власт.
§ 2. Постановлението влиза в сила от 
17 декември 2014 г.
За министър-председател: 
Томислав Дончев
За главен секретар на Министерския съвет:  
Веселин Даков
8980
ПОСТАНОВЛЕНИЕ № 426  
ОТ 18 ДЕКЕМВРИ 2014 Г.
за определяне размера на законната лихва 
по просрочени парични задължения
МИНИСТЕРСКИЯТ СЪВЕТ
П О С Т А Н О В И :
Член единствен. (1) Определя годишния 
размер на законната лихва за просрочени 
парични задължения в размер на основния 
лихвен процент на Българската народна банка 
в сила от 1 януари, съответно от 1 юли, на 
текущата година плюс 10 процентни пункта.
(2) Дневният размер на законната лихва 
за просрочени парични задължения е равен 
на 1/360 част от годишния размер, определен 
по ал. 1.
(3) Лихвеният процент по ал. 1 в сила от 
1 януари на текущата година e приложим за 
първото полугодие на съответната година, а 
лихвеният процент в сила от 1 юли e прило-
жим за второто полугодие.
Допълнителна разпоредба
§ 1. Постановлението въвежда изисквания 
на Директива 2011/7/ЕС на Европейския 
парламент и на Съвета от 16 февруари 2011 г. 
относно борбата със забавяне на плащането 
по търговски сделки (OB, L 48/1 от 23 фев-
руари 2011 г.).
Заключителни разпоредби
§ 2. Постановление № 100 на Министерския 
съвет от 2012 г. за определяне размера на 
законната лихва по просрочени задължения 
в левове и във валута (ДВ, бр. 42 от 2012 г.) 
се отменя.